Rīgā

13.12.2018. Nr.TA-109/36-1-01/173

Valsts kancelejai

Par Ministru kabineta sēdes protokollēmuma projektu

saistībā ar 2017.gada 28.novembra sēdes protokollēmumā

dotā uzdevuma (prot. Nr.59 14.§) izpildi

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu „Par Ministru kabineta 2017.gada 28.novembra sēdes protokollēmuma (pro. Nr.59 14.§) “Noteikumu projekts "Grozījumi Ministru kabineta 2008.gada 21.aprīļa noteikumos Nr.288 "Sociālo pakalpojumu un sociālās palīdzības saņemšanas kārtība"" 2.punktā dotā uzdevuma izpildi” (turpmāk – projekts).

|  |  |
| --- | --- |
| Iesniegšanas pamatojums  | Ministru kabineta 2017.gada 28.novembra sēdes protokola Nr.59 14.§ 2.punktā Labklājības ministrijai uzdots līdz 2018.gada 30.decembrim izstrādāt vienotu regulējumu sociālo pakalpojumu un sociālās palīdzības saņemšanai, sagatavojot jaunā redakcijā Ministru kabineta 2008.gada 21.aprīļa noteikumus Nr.288 "Sociālo pakalpojumu un sociālās palīdzības saņemšanas kārtība", un iesniegt tos Valsts kancelejā (Valsts kancelejas kontroles uzdevums Nr.2017-UZD-3164).Ministru kabineta noteikumu “Noteikumi par sociālo pakalpojumu un sociālās palīdzības saņemšanu” projekts (turpmāk - noteikumu projekts) tika sagatavots un izsludināts Valsts sekretāru sanāksmē 20.09.2018. (protokols Nr.37 10.§, VSS-955). Labklājības ministrija saņēma vairākus būtiskus iebildumus par noteikumu projektu, kurus apkopoja un pašreiz saskaņo ar atzinumu sniedzējiem normatīvajos aktos paredzētajā kārtībā. Ņemot vērā to, ka Latvijas Darba devēju konfederācija turpina uzturēt iebildumus, kuri daļēji nav attiecināmi uz noteikumu projektu, bet gan saistīti ar iespējamiem grozījumiem citos normatīvajos aktos, saskaņošanas process ir ievilcies un nepieciešama saskaņošanas procedūras turpināšana, lai panāktu vairākas konceptuālas vienošanās par noteikumu projektā iekļaujamo. Pamatojoties uz iepriekšminēto, lūdzu pagarināt Ministru kabinets protokollēmumā noteikto uzdevuma izpildes termiņu līdz 30.05.2019. |
| Valsts sekretāru sanāksmes datums un numurs | Projekts šo jomu neskar. |
| Informācija par saskaņojumiem | Projekts šo jomu neskar. |
| Informācija par saskaņojumu ar Eiropas Savienības institūcijām | Projekts šo jomu neskar. |
| Politikas joma | Nodarbinātības un sociālā politika. |
| Atbildīgā amatpersona | Elvīra Grabovska, Sociālo pakalpojumu departamenta vecākā referente |
| Uzaicināmās personas | Nav. |
| Projekta ierobežotas pieejamības statuss | Projektam nav ierobežotas pieejamības statuss. |
| Cita informācija | Nav.  |

Pielikumā:

Ministru kabineta sēdes protokollēmuma projekts „ Par Ministru kabineta 2017.gada 28.novembra sēdes protokollēmuma (prot. Nr.59 14.§) “Noteikumu projekts "Grozījumi Ministru kabineta 2008.gada 21.aprīļa noteikumos Nr.288 "Sociālo pakalpojumu un sociālās palīdzības saņemšanas kārtība"" 2.punktā dotā uzdevuma izpildi” uz 1 lpp. (datne: LMprot\_121218).

Ministrs J.Reirs

 13.12.2018 11:3715

E.Grabovska, 67021671

Elvira.Grabovska@lm.gov.lv